I 1921 ble Skatval bondeparti stiftet med Håkon Vikan som formann. John P. Arnstad og Olav Arnstad på Hollan inntok straks ledende roller. Etter hvert ble også Peder J. Arnstad medlem av partiet. I 1928 ble han overraskende nominert på Bondepartiets liste til herredsstyrevalget, og ble valgt til 3. vara til herredsstyret for perioden 1929–1931. Han møtte første gang i herredsstyret den 8. august 1929. Fra 1938 var han fast innvalgt, og fra 1938 var han varaordfører. Han var også formann i Skatval bondeparti.